চাপা পোশাকে ক্যামেরাবন্দি কাজল, তুঙ্গে বিতর্ক

কলকাতা: ৫১ বছর বয়সেও তিনি যেন ষোড়শী অভিনেত্রী কাজল। সদ্য ওয়েব সিরিজ ‘ট্রায়াল’-এর প্রচারে এসে কটাক্ষের শিকার হয়েছেন তিনি। প্রচারে একটি কালো বডিকন পোশাক পরেছিলেন কাজল (Kajol)। স্যোশাল মিডিয়ায় সেই কালো রঙের পোশাকে কাজলের ছবি ভাইরাল, যার জেরে ক্রমশ কটাক্ষের শিকার হচ্ছেন তিনি। কাজল নাকি ৫১ বছর বয়সে ফের অন্তঃসত্ত্বা! ট্রোলিংয়েরও শিকার হয়েছেন নায়িকা।

সম্প্রতি মুম্বইয়ে ‘দ্য ট্রায়াল’ সিজন টু-র ট্রেলায় লঞ্চের অনুষ্ঠান ছিল। সেখানে একটা ব্ল্যাক ড্রেসে দেখা গিয়েছে কাজলকে। সঙ্গে ছিলেন নায়ক যিশু সেনগুপ্ত। কাজলের সঙ্গে যিশু সাংবাদিক বৈঠকে এসে বেশ কিছু ছবি তুলেছেন। কাজল বেশ কিছু ছবিতে একা ধরা দিয়েছেন। কালো রঙের একটি চাপা ‘বডিকন’ পোশাক পরেছিলেন তিনি। অনুষ্ঠানে স্বাভাবিক কারণেই ছিলেন ছবিশিকারিরাও। তাঁরা নানা অ্যাঙ্গল থেকে কাজলের দিকে ক্যামেরা তাক করেছিলেন। কিছু নেটিজেন লিখেছেন, কাজল মোটা হয়ে যাওয়ার কারণে তিনি যে পোশাকটা নির্বাচন করেছিলেন, তাতে দেখতে ভালো লাগছিল না। ‘অত্যন্ত ভারী চেহারা’, ‘অন্তঃসত্ত্বা মনে হচ্ছে’— এমন নানা কটাক্ষ ধেয়ে আসছে কাজলের দিকে। কাজলের সমর্থনে মিনি মাথুরের দাবি, ইচ্ছে করেই খুব কাছ থেকে ছবি তুলেছেন ছবিশিকারিরা। যার ফলে অভিনেত্রীর শরীরের ভাঁজ স্পষ্ট হয়ে ওঠে। সেই জন্যই তাঁকে কটাক্ষের শিকার হতে হচ্ছে। তবে এই বিতর্কে কান দেননি কাজল নিজে।

অন্য খবর দেখুন